** บันทึกข้อความ**

**ส่วนราชการ** กสว. (กง.ปอ.) โทร. ๐ ๒๒๔๑ ๙๐๐๐ ต่อ 2112

**ที่** มท ๐๘20.4/ **วันที่** เมษายน 2567

**เรื่อง** การถอดบทเรียนการขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น

เรียน อสถ.

**๑. เรื่องเดิม**

1.1 กระทรวงมหาดไทยได้กำหนดแนวทางขับเคลื่อนการดำเนินงานธนาคารขยะ (Recyclable Waste Bank) ให้องค์กรปกครองส่วนท้องถิ่นจัดตั้งธนาคารขยะในพื้นที่ โดยกำหนด Kick-Off การขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น พร้อมกันในวันที่
1 มกราคม 2567 และกำหนดแผนปฏิบัติการ (Action Plan) 60 วัน โดยกำหนดให้รายงานผล
ให้กรมส่งเสริมการปกครองท้องถิ่นทราบเป็น 3 ระยะ ดังนี้ **(เอกสาร 1)**

1) ระยะที่ 1 : 20 วัน (รายงานวันที่ 22 มกราคม 2567) มีเป้าหมาย 3 กิจกรรม
ได้แก่ มีการสำรวจขยะมูลฝอยระดับครัวเรือน มีการประชุมรับฟังความคิดเห็นการดำเนินงานธนาคารขยะ
และมีการจัดทำคำสั่งแต่งตั้งคณะกรรมการบริหารธนาคารขยะ คณะกรรมการธนาคารขยะในระดับชุมชน/หมู่บ้าน

2) ระยะที่ 2 : 40 วัน (รายงานวันที่ 9 กุมภาพันธ์ 2567) มีเป้าหมาย 3 กิจกรรม ได้แก่ **มีการ**ประชุมและแต่งตั้งคณะทำงานฝ่ายต่าง ๆ มีการจัดทำระเบียบหรือข้อบังคับธนาคารขยะ
และมีการประชาสัมพันธ์ให้ประชาชนในพื้นที่ทราบ

3) ระยะที่ 3 : 60 วัน (รายงานวันที่ 29 กุมภาพันธ์ 2567) มีเป้าหมาย 2 กิจกรรม ได้แก่ มีการเปิดรับสมาชิกธนาคารขยะ และมีการประชุมทำความเข้าใจกับสมาชิกธนาคารขยะ

1.2 กระทรวงมหาดไทยได้มีหนังสือ ด่วนที่สุด ที่ มท 0820.4/ว 12706 ลงวันที่
28 ธันวาคม 2566 แจ้งซักซ้อมแนวทางการขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น เพื่อเป็นการสนับสนุนให้ประชาชนคัดแยกขยะรีไซเคิลในครัวเรือน และสนับสนุน
ให้องค์กรปกครองส่วนท้องถิ่นนำแนวคิดระบบเศรษฐกิจหมุนเวียน (Circular Economy) มาใช้ในการจัดการสิ่งปฏิกูลและมูลฝอยภายใต้หลักการ 3R คือ ใช้น้อย ใช้ซ้ำ และนำกลับมาใช้ใหม่ โดยขอให้จังหวัดแจ้งซักซ้อมแนวทางการดำเนินงานให้แก่องค์กรปกครองส่วนท้องถิ่นทราบ พร้อมทั้งนำส่งคู่มือแนวทางการขับเคลื่อน
การดำเนินงานฯ ให้แก่องค์กรปกครองส่วนท้องถิ่น **(เอกสาร 2)**

1.3 กองสิ่งแวดล้อมท้องถิ่น (กลุ่มงานการเปลี่ยนแปลงสภาพภูมิอากาศ) ได้จัดทำ
แนวทางการขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น เพื่อให้องค์กรปกครองส่วนท้องถิ่นใช้เป็นแนวทางขับเคลื่อนการดำเนินงานให้สอดคล้องกับการดำเนินงานตามคู่มือโครงการศึกษาจัดทำแผนงานและแนวทางขับเคลื่อนการดำเนินงานธนาคารขยะ (Recyclable Waste Bank) ของกระทรวงมหาดไทย โดยมีผลการดำเนินการขับเคลื่อนธนาคารขยะ (Recyclable Waste Bank)
ขององค์กรปกครองส่วนท้องถิ่น (ข้อมูล ณ วันที่ 25 มีนาคม 2567) ดังนี้ **(เอกสาร 3)**

1) มีองค์กรปกครองส่วนท้องถิ่นที่ดำเนินการทั้งสิ้นจำนวน 7,773 แห่ง

2) มีการจัดตั้งธนาคารขยะแล้ว จำนวน 14,658 แห่ง

/**2. ข้อเท็จจริง**…

-2-

**2. ข้อเท็จจริง**

กระทรวงมหาดไทย โดยกรมส่งเสริมการปกครองท้องถิ่นได้จัดงานประกาศความสำเร็จการจัดตั้งธนาคารขยะภายใต้หุ้นส่วนการพัฒนาระหว่างสหประชาชาติ ประจำประเทศไทย กระทรวงมหาดไทย
และกระทรวงทรัพยากรธรรมชาติและสิ่งแวดล้อม เมื่อวันศุกร์ที่ 5 เมษายน 2567 ณ ศูนย์ประชุมสหประชาชาติ กรุงเทพมหานคร โดย ปมท. มีข้อสั่งการให้ผู้ว่าราชการจังหวัด ทุกจังหวัด ขับเคลื่อนโครงการธนาคารขยะอย่างต่อเนื่อง โดยมอบหมายให้ผู้ว่าราชการจังหวัด ทุกจังหวัด ให้ความสำคัญกับการขับเคลื่อนโครงการธนาคารขยะและการจัดสวัสดิการที่ตอบสนองต่อความต้องการของประชาชนในพื้นที่ พร้อมทั้ง
มีข้อสั่งการให้ผู้ว่าราชการจังหวัดลงพื้นที่ธนาคารขยะต้นแบบและจัดทำวิดีโอถอดบทเรียนการขับเคลื่อนธนาคารขยะร่วมกับประชาชนภายในพื้นที่

 **3. ข้อพิจารณา**

กองสิ่งแวดล้อมท้องถิ่น (กลุ่มงานการเปลี่ยนแปลงสภาพภูมิอากาศ) พิจารณาแล้ว
เพื่อให้การขับเคลื่อนโครงการธนาคารขยะ (Recyclable Waste Bank) ขององค์กรปกครองส่วนท้องถิ่น
เกิดความยั่งยืนและเป็นการเผยแพร่ประชาสัมพันธ์การดำเนินงานธนาคารขยะให้กับประชาชนได้เห็นคุณค่าและให้ความสำคัญในการเข้าร่วมเป็นสมาชิกของธนาคารขยะ เห็นควรมีหนังสือถึงผู้ว่าราชการจังหวัด
ทุกจังหวัด ดำเนินการจัดทำวิดีโอถอดบทเรียนการขับเคลื่อนธนาคารขยะ โดยเผยแพร่ผ่านช่องทาง Youtube ของจังหวัด พร้อมกับรายงานผลการดำเนินงานให้กรมส่งเสริมการปกครองท้องถิ่นผ่านทางแบบรายงาน google form ภายในวันอังคารที่ 7 พฤษภาคม 2567

**4. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือเสนอมาพร้อมนี้

(นางสาวปรียาภัทร์ จันทร์ทิพย์)

 ผอ.กสว.

ผอ.กง.ปอ. ............................

หน.กง.ปอ. ...........................

จนท. ..................................

จนท. ....................................



ที่ มท ๐๘20.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10๓00

 เมษายน 2567

เรื่อง การถอดบทเรียนการขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนที่สุด ที่ มท 0820.4/ว 12706 ลงวันที่ 28 ธันวาคม 2566

 2. หนังสือกระทรวงมหาดไทย ด่วนที่สุด ที่ มท 0820.4/ว 3031 ลงวันที่ 22 มีนาคม 2567

สิ่งที่ส่งมาด้วย 1. แนวทางการบันทึกวิดีโอธนาคารขยะ “MOI Waste Bank จังหวัด....” จำนวน 1 ชุด

 2. แบบรายงานถอดบทเรียนธนาคารขยะต้น จำนวน 1 ชุด

 ตามที่ กระทรวงมหาดไทยได้มีหนังสือแจ้งซักซ้อมแนวทางการขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น โดยขอให้จังหวัดแจ้งซักซ้อมแนวทาง
การดำเนินงานให้แก่องค์กรปกครองส่วนท้องถิ่นทราบ พร้อมทั้งนำส่งคู่มือแนวทางการขับเคลื่อนการดำเนินงานฯ ให้แก่องค์กรปกครองส่วนท้องถิ่น โดยปัจจุบันมีองค์กรปกครองส่วนท้องถิ่นที่ดำเนินการทั้งสิ้นจำนวน 7,773 แห่ง และมีการจัดตั้งธนาคารขยะแล้ว จำนวน 14,658 แห่ง ประกอบกับกระทรวงมหาดไทย โดยกรมส่งเสริม
การปกครองท้องถิ่นได้จัดงานประกาศความสำเร็จการจัดตั้งธนาคารขยะภายใต้หุ้นส่วนการพัฒนาระหว่างสหประชาชาติ ประจำประเทศไทย กระทรวงมหาดไทย และกระทรวงทรัพยากรธรรมชาติและสิ่งแวดล้อม
เมื่อวันศุกร์ที่ 5 เมษายน 2567 ณ ศูนย์ประชุมสหประชาชาติ กรุงเทพมหานคร โดยปลัดกระทรวงมหาดไทยมีข้อสั่งการให้ผู้ว่าราชการจังหวัด ทุกจังหวัด ขับเคลื่อนโครงการธนาคารขยะอย่างต่อเนื่องและจัดสวัสดิการ
ที่ตอบสนองต่อความต้องการของประชาชนในพื้นที่ นั้น

กรมส่งเสริมการปกครองท้องถิ่นขอเรียนว่า เพื่อให้การขับเคลื่อนโครงการธนาคารขยะ (Recyclable Waste Bank) ขององค์กรปกครองส่วนท้องถิ่นเกิดความยั่งยืนและเป็นการเผยแพร่ประชาสัมพันธ์การดำเนินงานธนาคารขยะให้กับประชาชนได้เห็นคุณค่าและให้ความสำคัญในการเข้าร่วม
เป็นสมาชิกของธนาคารขยะ จึงขอความร่วมมือจังหวัดดำเนินการ ดังนี้

1. ให้จังหวัดคัดเลือกธนาคารขยะต้นแบบ และขอความร่วมมือผู้ว่าราชการจังหวัดลงพื้นที่
เพื่อจัดทำวิดีโอถอดบทเรียนความสำเร็จการขับเคลื่อนธนาคารขยะร่วมกับประชาชนในพื้นที่ดังกล่าว

2. ขอความร่วมมือสำนักงานประชาสัมพันธ์จังหวัดเผยแพร่คลิปวิดีโอตามข้อ 1 ให้กับประชาชนและภาคีเครือข่ายได้รับทราบผ่านช่องทางต่าง ๆ

3. รายงานผลการจัดทำวิดีโอตามข้อ 1 พร้อมกับ Youtube URL ให้กรมส่งเสริมการปกครองท้องถิ่นผ่านทางแบบรายงาน google form ภายในวันอังคารที่ 7 พฤษภาคม 2567 รายละเอียดปรากฏ
ตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. ....................................

ผอ.กสว. ...............................

ผอ.กง.สว. ............................

หน.กง.มฝ………………………..

จนท. ………………………..........

กองสิ่งแวดล้อมท้องถิ่น

กลุ่มงานสิ่งแวดล้อม
โทร. ๐ ๒๒๔๑ ๙๐๐๐ ต่อ 2112

ไปรษณีย์อิเล็กทรอนิกส์ saraban@dla.go.th

ผู้ประสานงาน : นางสาวบุษน้ำเพชร เหล่าเจริญ โทร. 08 5892 1882